Andrea Rooth

**Andrea Rooth** (født 2002) er en norsk friidrettsutøver fra Oslo, som hovedsakelig konkurrerer i mangekamp, sprintløp og hekkeløp. Hun vant 400 meter hekk under U20-EM i friidrett 2021, og hun fikk sølv på 400 meter hekk under Sommer-EYOF 2019 (European Youth Olympic Festival).

## Familie
Hun kommer fra friidrettsfamilien Rooth fra Lambertseter; hennes far, Vegard Rooth, har flere NM-gull i stafett, det samme har Vegards brødre, Marius og Espen. Hun er kusine til Markus Rooth (2001) som er mangekjemper med bronse fra junior-EM og Kajsa Rooth (2003) som har NM-gull i stafett innendørs og utendørs.

## Idrettskarriere
### 2017
Rooth deltok i J15-klassen (U16) ved Ungdomsmesterskapet innendørs 2017, og fikk der sølv på 60 meter hekk og bronse på 60 meter og 200 meter. Under NM i mangekamp 2017 fikk hun bronse i sjukamp i J15-klassen, med 4276 poeng. 

### 2018
Under Ungdomsmesterskapet innendørs 2018 i Steinkjer vant hun 200 meter i J16-klassen. Hun fikk sølv i femkamp under NM i mangekamp innendørs 2018, bak Vilde Marstein.

Utendørs vant hun 300 meter i seniorklassen under Lambertsetersprinten 2018, og hun vant også 400 meter hekk i seniorklassen under Gjensidigelekene 2018. Under Clean Air Games kom hun på fjerdeplass på 400 meter i juniorklassen. Hun deltok utenfor konkurranse i Nordisk juniormesterskap i mangekamp 2018 i juni, og scoret der 4432 poeng i U18-klassen. Under Tjalvelekene 2018 kom hun på andreplass i lengdehopp og fjerdeplass i spydkast. Hun deltok i U20-klassen under Junior-NM i friidrett 2018, og kom der på andreplass på 400 meter hekk, med ny personlig rekord på 1:00,30, og hun vant 200 meter, 80 meter hekk og 300 meter hekk i U16-klassen under Ungdomsmesterskapet i friidrett 2018. 

### 2019
Rooth deltok i Karsten Warholm International 2019, og kom der på femteplass på 400 meter, og hun vant femkamp i J17-klassen under NM i mangekamp innendørs 2019. Hun vant 60 meter, 200 meter, 400 meter og 60 meter hekk under Ungdomsmesterskapet innendørs 2019. 

I mai deltok hun i NM i mangekamp 2019, og vant der sjukamp i U17-klassen, med 5233 poeng. Under Clean Air Games kom hun på andreplass på 400 meter hekk i seniorklassen. Hun deltok i U18-klassen under Nordisk juniormesterskap i mangekamp 2019, og kom der på sjetteplass i sjukamp. Under Världsungdomsspelen 2019 vant hun 100 meter, 100 meter hekk og 300 meter i J17-klassen, og hun fikk sølv på 400 meter, bak Lakeri Ertzgaard. 

Hun deltok i Sommer-EYOF 2019 i Baku, der hun fikk sølv på 400 meter hekk, bak Salma Celeste Paralluelo fra Spania. I august vant hun 400 meter hekk i U20-klassen under Junior-NM i friidrett 2019, og hun vant lengdehopp under Ungdomsmesterskapet i friidrett 2019 i september.

### 2020
I januar 2020 vant hun klassen J18-19 under NM i mangekamp innendørs 2020, med 3769 poeng. Under NM i friidrett innendørs 2020 fikk hun sølv på 60 meter hekk, bak Isabelle Pedersen, med ny personlig rekord på 8,46 sekunder. Hun kom på femteplass på 400 meter. Hun ble tatt ut til å delta i Nordisk mesterskap i friidrett innendørs 2020, og kom der på fjerdeplass på 60 meter hekk, én hundredel bak bronsen som gikk til Mette Graversgaard fra Danmark. Hun vant to av øvelsene under UM i friidrett innendørs 2020; hun vant 60 meter og 60 meter hekk i klassen J18-19. 

Under Koronasprinten 2020 i mai satte hun norsk juniorrekord (U23 og U20) på 200 meter hekk, med 26,84 sekunder. Hun kom på tredjeplass i høydehopp i seniorklassen under Boysen Memorial, og under NM i mangekamp 2020 vant hun juniorklassen. Hun deltok også i U20-klassen Junior-NM i friidrett 2020, der hun vant 100 meter, 200 meter, 100 meter hekk og 400 meter hekk, og hun fikk sølv i høydehopp, bak Madelen Haaheim Sveinungsen.  

Den 20. september 2020 vant hun 100 meter hekk under NM i friidrett 2020, med ny personlig rekord på 13,50 sekunder. På 400 meter hekk kom hun på andreplass, bak Amalie Iuel.

### 2021
Den 16. januar satte hun norsk juniorrekord innendørs på 60 meter hekk, med 8,29 sekunder, under Nyttårssprinten i Bærum Idrettspark. Henriette Jæger tangerte denne juniorrekorden to uker senere. 

Under Koronasprinten 2021 på Lambertseter satte hun ny norsk U20- og U23-rekord på 200 meter hekk, med 26,68 sekunder. I juni deltok hun i Sollentuna Combined Events, og satte der ny personlig rekord i sjukamp med 5727 poeng. Poengsummen plasserte henne på sjuendeplass i Norge gjennom tidene. Under Bauhaus Juniorengala i juli forbedret hun sin personlige rekord på 100 meter til 13,11, og satte med det norsk U20-rekord på denne distansen. Den forrige U20-rekorden var på 13,21, og ble satt av Isabelle Pedersen i 2011.

Hun vant 400 meter hekk under U20-EM i friidrett 2021 i Tallinn, foran Moa Granat og Martha K.D. Rasmussen. Der deltok hun også på 4 x 400 meter stafett, der Norge kom på fjerdeplass.

### 2022
Under NM i mangekamp innendørs 2022 vant hun seniorklassen, som eneste deltaker, og hun satte ny personlig rekord i femkamp med 4096 poeng. Hun satte også personlig rekord i lengdehopp innendørs, med 5,82 meter, og på 800 meter med tiden 2:15,50. Den 29. januar satte hun personlig rekord på 60 meter under Bassen Sprint, med 7,47 sekunder, og hun vant 60 meter hekk under NM i friidrett innendørs 2022. Under Nordisk mesterskap i friidrett innendørs 2022 kom hun på fjerdeplass på 60 meter hekk.

Utendørs vant hun sjukamp under NM i mangekamp 2022, med 5352 poeng, som eneste deltaker i seniorklassen. Hun vant 100 meter under NM i friidrett 2022. I juli vant hun 100 meter hekk og 400 meter hekk under Nordisk-baltisk U23-mesterskap i friidrett 2022, og hun kom på fjerdeplass på 100 meter. Hun deltok på 100 meter under EM i friidrett 2022, men ble diskvalifisert for tyvstart i forsøksheatet. Under U23-NM i august vant hun 100 meter, lengdehopp og høydehopp, og hun fikk sølv på 200 meter bak Ingrid Pernille Rismark.

### 2023
Hun satte to personlige rekorder under Bassen sprint innendørs i 2023; 7,42 på 60 meter og 53,53 på 400 meter. En uke senere vant hun femkamp under NM i mangekamp innendørs 2023, med ny personlig seniorrekord på 4098 poeng. Hun deltok i Nordisk mesterskap i friidrett innendørs 2023, og fikk der sølv på 400 meter og bronse på 60 meter hekk. I februar deltok hun også i NM i friidrett innendørs 2023, der hun vant 60 meter hekk og ble nummer to på 400 meter, kun slått av Henriette Jæger. Hun ble tatt ut til å delta i EM i friidrett innendørs 2023, men ble der slått ut i forsøksheatet med 23. beste tid (8,21).

Utendørs debuterte hun under NM i mangekamp 2023, der hun vant sjukampen med 5149 poeng. Hun deltok i Nordisk mesterskap i friidrett 2023, og fikk der sølv på 400 meter hekk og på 4x400 meter stafett. Hun vant 100 meter hekk under den nasjonale konkurransen i Bislett Games 2023. Norge deltok i førstefivisjon under Lag-EM i friidrett 2023, og Rooth deltok der på 100 meter hekk og 400 meter hekk. Hun vant 100 meter hekk og 400 meter hekk under NM i friidrett 2023. Hun ble tatt ut til å representere Norge under U23-EM i friidrett 2023, og vant der 400 meter hekk på tiden 55,78. I august ble hun U23-norgesmester på 100 meter og 400 meter hekk.

### 2024
På grunn av en skade hun pådro seg i desember 2023 konkurrerte hun lite i 2024. Hun fikk tre mindre brudd i foten og et avrevet leddbånd da hun landet feil under trening på lengdehopp. Hun deltok på 400 meter hekk under NM i friidrett 2024, og ble der nummer fem.

### 2025
Hun begynte såvidt å konkurrere igjen innendørs i januar 2025, og løp 400 meter hekk på 56,51 under IFAM Outdoor i Belgia i mai. Under Trond Mohn Games i juni ble hun nummer seks på 300 meter, der hun løp på 37,99, og hun ble nummer sju på 400 meter hekk i den nasjonale delen av Bislett Games. Under Världsungdomsspelen vant hun 400 meter og 400 meter hekk, og hun fikk i tillegg sølv på 100 meter hekk, bak Julia Wennersten.

## Medaljer i norske mesterskap

## Referanser




## Eksterne lenker
* 
* 
* 
*  Min friidrettsstatistikk - Andrea Rooth